Ploskule

**Ploskule** (iné názvy: **ploskulice**, staršie: *ploštenky*; lat.  *Turbellaria*) sú trieda ploskavcov. 

## Charakteristika
Sú to voľne žijúce ploskavce bez prichytávacích zariadení (prísaviek alebo háčikov), na povrchu tela je obrvený epitel. Sú morské alebo sladkovodné. Majú vždy vyvinuté črevo aj protonefrídie. Nervová sústava je pásového typu. V procese fylogenézy vidíme tendenciu k posunu úst z terminálnej polohy (prvé 2 rady) na brušnú stranu. Je ich asi 1 000 druhov, skupina je však málo preskúmaná, preto skutočný počet druhov bude určite vyšší.

## Systematika
### Tradičný systém 1
trieda ploskule/ploskulice (Turbellaria):
*rad bezčrevné/bezčrev(ov)ky v širšom zmysle (Acoela v širšom zmysle, Acoelomorpha) - v dnešných systémoch sa tento taxón nezaraďuje do ploskúľ či ploskavcov, ale sa (pod názvom Acoelomorpha) spravidla zaraďuje do taxónu Xenacoelomorpha
**rad bezčrevné/bezčrev(ov)ky v užšom zmysle (Acoela v užšom zmysle) - vrátane taxónu Hofsteniida (ktorý sa ale občas zaraďoval do Lecithoepitheliata)
**rad nemertodermatidy (Nemertodermatida)
*vyššie ploskule/vyššie ploskulice:
**? rad vakočrevovky/xenoturbely (Xenoturbellida) - v minulosti alternatívne zaraďované do bezčrevných (v užšom zmysle) a už od roku 1960 niektorými autormi zaraďované mimo ploskavcov; dnes sa zaraďujú mimo ploskavcov do taxónu Xenacoelomorpha
**rad rovnočrevné v širšom zmysle/rovnočrev(ov)ky v širšom zmysle (Rhabdocoela v širšom zmysle) - majú terminálne ústa a jednoduché rúrkovité črevo
***podrad Notandropora - v dnešných systémoch: Catenulida; dnes sa Notandropora (Catenulida) zaraďujú ako primitívne ploskavce, t. j. ako sesterský taxón všetkých ostatných ploskúľ v dnešnom ponímaní 
***podrad Opisthandropora - v dnešných systémoch: Macrostomida (vrátane Haplopharyngida)
***podrad Lecithopora - v dnešných systémoch: Neorhabdocoela (= Rhabdocoela v užšom zmysle)
***podrad Temnocephalida - niekedy spájaný s podradom Lecithopora do jedného taxónu
**rad lalokočrevné/lalokočrevky (Alloecoela) - majú terminálne ústa a črevo na konci vačkovito rozšírené
***podrad Archoophora v užšom zmysle (=Proplicastomata) - v dnešných systémoch: súčasť taxónu Prolecithophora
***podrad Cumulata - v dnešných systémoch: súčasť taxónu Prolecithophora
***podrad Lecithoepitheliata - v dnešných systémoch: Lecitoepithelida
***podrad Seriata - v dnešných systémoch: Seriata v užšom zmysle
**rad trojitočrevné/trojčrev(ov)ky (Tricladida, Triclada) - majú ústa posunuté na ventrálnu stranu a črevo, ktoré sa rozdeľuje na 3 vetvy (1 smeruje k hlave, 2 dozadu), ktoré sa ďalej vetvia
***podrad Maricola - toto sú morské druhy
***podrad Paludicola - toto sú sladkovodné druhy
***podrad Terricola - toto sú suchozemské druhy
**rad vetvistočrevné/vetvistočrevky/mnohočrevovky (Polycladida, Polyclada) - majú ústa posunuté na ventrálnu stranu a črevo vetviace sa v zložitý systém vyliačenín a kanálikov
***podrad Acotylea - tieto druhy sú bez prísavky
***podrad Cotylea - tieto druhy sú s prísavkou

Okolo roku 1960 sa do ploskulí zaraďovali ako samostatný rad aj gnatostomuly, neskôr sa gnatostomuly u časti autorov zaraďovali ako trieda ploskavcov, dnes ich zaraďujeme mimo ploskavcov. 

### Tradičný systém 2
*Uvedené sú tu (kvôli lepšej prehľadnosti) len latinské názvy*

trieda Turbellaria:
*podtrieda Archoophora v širšom zmysle: 
** rad Acoela v širšom zmysle
*** rad Acoela v užšom zmysle
*** rad Nemertodermatida
**?rad Xenoturbellida
** rad Catenulida
** rad Macrostomida
**? rad Archoophora v užšom zmysle (=Proplicastomata)
** rad Polycladida
*podtrieda Neoophora:
** rad Neorhabdocoela (=Rhabdocoela v užšom zmysle) - myslené väčšinou vrátane Temnocephalida, ale niekedy sa Temnocephalida uvádza ako sesterský taxón ploskúľ
** rad Prolecithophora
** rad Lecithoepitheliata
** rad Seriata v širšom zmysle
*** rad Proseriata (= Seriata v užšom zmysle)
*** rad Tricladida

### Systém podľa V. Franc 2005/2007, Pančík cca. 2008, Tirjaková et al. 2015
Tento systém rozdeľuje triedu až do deviatich radov; a to nielen podľa vyššie uvedených znakov použitých v starom systéme (t.j. ústa a črevá), ale aj na základe stavby nervovej sústavy, gonád, hltanu a i.:

trieda ploskule/ploskulice (Turbellaria):
* ? rad vakočrevovky/xenoturbely (Xenoturbellida) - sem zaraďované do prvých rokov 21. storočia, súčasné zaradenie pozri vyššie
* rad veľkoústky/veľkoústkotvaré (Macrostomida)
* rad rovnočrevné v užšom zmysle/rovnočrev(ov)ky v užšom zmysle/neorabdocélovkotvaré (Neorhabdocoela, Rhabdocoela v užšom zmysle) - o rovnočrevných v širšom zmysle pozri vyššie
* rad lalokočrevné/lalokočrevky/seriáty/seriátky/seriátkotvaré [všetkých 5 názvov: v širšom zmysle] (Seriata v širšom zmysle) 
** rad seriáty/seriátky/seriátkotvaré [všetky 3 názvy: v užšom zmysle] (Seriata v užšom zmysle) / podrad Proseriata
** rad trojčrevné/trojčrev(ov)ky (Triclad(id)a) / podrad Tricladina 
* rad mnohočrevovky/mnohočrevovkotvaré/vetvistočrevné/vetvistočrevky (Polycladida)
* rad žĺtkovajcovky/lecitoepitelovkotvaré (Lecitoepithelida) 
* rad prolecitofóry/prolecitofórovkotvaré (Prolecithophora)
* rad temnocefály/temnocefaly/temnocefalovkotvaré (Temnocephalida)
* rad udonely/udonelovkotvaré (Udonellida)  - Tento taxón sa kedysi považoval za taxón patriaci niekde vedľa ploskúľ resp. do hákovnicovcov (t.j. neodermát) (často konkrétne do motolicovcov), neskôr sa zaraďoval (tak ako aj v tomto systéme) ako ďalší rad do ploskúľ, a dnes sa znova väčšinou zaraďuje buď vedľa ploskúľ ako primitívny príslušník taxónu neodermáty (Neodermata), t. j. ako sesterský taxón taxónov motolicovce, motolice a pásomnicovce, alebo do taxónu motolicovce. 

Pokiaľ ide o taxón katenuly (Catenulida), V. Franc ho v celej publikácii vôbec nespomína, Pančík ho uvádza ako súčasť taxónu Acoelomorpha a Tirjaková et al. ho uvádza ako sesterský taxón ploskúľ.

## Iné projekty

## Zdroje